**Molėtų rajono savivaldybės taryba**

**SPRENDIMAS**

**DĖL BEŠEIMININKIO TURTO PerĖMIMO MOLĖTŲ RAJONO SAVIVALDYBĖS NUOSAVYBĖN**

2022 m. gegužės 26 d. Nr. B1-135

Molėtai

Vadovaudamasi Lietuvos Respublikos civilinio kodekso 4.58 straipsnio 1 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktu, 12 straipsnio 1, 2 dalimis, Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunkčiu, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimo Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, 25 punktu bei vykdydama Utenos apylinkės teismo: 2022 m. kovo 29 d. sprendimą civilinėje byloje Nr. e2YT-980-732/2022, 2022 m. kovo 29 d. sprendimą civilinėje byloje Nr. e2YT-984-1093/2022,

Molėtų rajono savivaldybės taryba n u s p r e n d ž i a:

1. Perimti Molėtų rajono savivaldybės nuosavybėn bešeimininkį nekilnojamąjį turtą:
	1. ūkinį pastatą 2I1p, esantį Molėtų r. sav., Alantos sen., Alantos mstl., Turgaus a. 18 (koordinatės X 6135767 Y 582100), kurio vertė 1430 (vienas tūkstantis keturi šimtai trisdešimt) Eur;
	2. statinius, esančius Molėtų r. sav., Balninkų sen., Balninkų mstl., Alaušų g. 19:
		1. garažą (koordinatės X 6129180 Y 571103), kurio vertė 223 Eur;
		2. malkinę (koordinatės X 6129190 Y 571103), kurios vertė 786 Eur.
2. Sprendimo 1 punkte nurodytą turtą:
	1. įtraukti į Molėtų rajono savivaldybei (kodas 111106995) nuosavybės teise priklausančio turto apskaitą;

2.2. nurodytą turtą perduoti patikėjimo teise valdyti, naudoti ir disponuoti juo Molėtų rajono savivaldybės administracijai (kodas 188712799).

 3. Įgalioti Molėtų rajono savivaldybės merą Savivaldybės vardu pasirašyti 1 punkte nurodyto turto perdavimo ir priėmimo aktą.

  Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika